CELEX: C2007/283/62
Language: sk
Date: 2007-11-24 00:00:00
Title: Vec T-366/07: Žaloba podaná 24. septembra 2007 – Procter & Gamble/ÚHVT – Prestige Cosmetics (P&G PRESTIGE BEAUTE)

24.11.2007   
            
            
               SK
            
            
               Úradný vestník Európskej únie
            
            
               C 283/34
            
         Žaloba podaná 24. septembra 2007 – Procter & Gamble/ÚHVT – Prestige Cosmetics (P&G PRESTIGE BEAUTE)
   (Vec T-366/07)
   (2007/C 283/62)
   Jazyk žaloby: angličtina
   Účastníci konania
   
      Žalobkyňa: The Procter & Gamble Company (Cincinnati, Spojené štáty) (v zastúpení: K. Sandberg, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Prestige Cosmetics Srl (Anzola Emilia, Taliansko)
   Návrhy žalobkyne
   
               —
            
            
               zrušiť rozhodnutie druhého odvolacieho senátu z 19. júla 2007 vo veci R 681/2006-2,
            
         
               —
            
            
               zamietnuť námietky č. B 311 318 z 2. októbra 2000 v rozsahu, v akom im bolo vyhovené rozhodnutím námietkového oddelenia z 21. marca 2006,
            
         
               —
            
            
               zaviazať žalovaného na náhradu trov konania,
            
         
               —
            
            
               zaviazať vedľajšieho účastníka konania na náhradu trov konania pred Úradom pre harmonizáciu vnútorného trhu.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka: slovná ochranná známka „P&G PRESTIGE BEAUTE“, medzi iným pre tovary triedy 3.
   
      Majiteľ ochrannej známky alebo označenia, ktoré je základom námietky: Prestige Cosmetics Srl.
   
      Ochranná známka alebo označenie, ktoré je základom námietky: národné obrazové ochranné známky „prestige“ pre tovary triedy 3.
   
      Rozhodnutie námietkového oddelenia: čiastočné vyhovenie námietkam.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia Rady č. 40/94, keďže medzi prihlasovanou ochrannou známkou a skoršími ochrannými známkami neexistuje pravdepodobnosť zámeny, pretože označované tovary sú odlišné a ochranné známky sa zjavne odlišujú.